Točka Upućivanje na regulatorni akt Alternativni zahtjevi

2.A Uredba (EZ) br. 715/2007 Emisije (Euro 5 i Euro 6) laka vozila/pristup informacijama Emisije iz ispušne cijevi (a) Ispitivanje tipa 1 provodi se u skladu s Prilogom III. Uredbi (EZ) br. 692/2008 uz primjenu faktora pogoršanja iz točke 1.4. Priloga VII. toj uredbi. Primjenjuju se ograničenja emisija navedena u tablici 1. i tablici 2 Priloga I. Uredbi (EZ) br. 715/2007. (b) Ne zahtijeva se da je vozilo prešlo 3 000 km kako je navedeno u stavku 3.1.1. Priloga 4. Pravilniku UN-a br. 83. (c) Gorivo koje se upotrebljava za ispitivanje referentno je gorivo kako je propisano u Prilogu IX. Uredbi (EZ) br. 692/2008. (d) Dinamometar se namješta u skladu s tehničkim zahtjevima iz stavka 3.2. Priloga 4. Pravilniku UN-a br. 83. (e) Ispitivanje iz točke (a) ne vrši se ako se može dokazati da je vozilo u skladu s kalifornijskim pravilnicima iz točke 2. Priloga I. Uredbi (EZ) br. 692/2008. Emisije nastale isparavanjem Motori s pogonom na benzin moraju imati sustav za smanjivanje emisije isparavanjem (npr. posuda s aktivnim ugljenom). Emisije iz kućišta koljenastog vratila Obvezan je uređaj za povrat plinova iz kućišta koljenastog vratila. OBD Vozilo mora biti opremljeno OBD-om. Sučelje OBD-a mora imati mogućnost komunikacije s uobičajenim dijagnostičkim alatima koji se upotrebljavaju za povremene tehničke preglede. Zacrnjenje dima (a) Vozila opremljena motorom na dizelsko gorivo ispituju se u skladu s ispitnim metodama iz Dodatka 2. Prilogu IV. Uredbi (EZ) br. 692/2008. (b) Ispravljena vrijednost apsorpcijskog koeficijenta pričvršćuje se na vidljivom i lako dostupnom mjestu. Emisije CO2 i potrošnja goriva (a) Ispitivanje se provodi u skladu s Prilogom XII. Uredbi (EZ) br. 692/2008. (b) Ne zahtijeva se da je vozilo prešlo 3 000 km kako se zahtijeva u stavku 3.1.1. Priloga 4. Pravilniku UN-a br. 83. (c) Ako je vozilo sukladno s kalifornijskim pravilnicima iz točke 2.1.1. Priloga I. Uredbi Komisije (EZ) br. 692/2008, zbog čega nije potrebno provesti ispitivanje emisija iz ispušne cijevi, države članice izračunavaju emisije CO2 i potrošnju goriva prema formulama navedenima u napomenama s objašnjenjima (b) i (c). Pristup informacijama Ne primjenjuju se odredbe o pristupu informacijama. Mjerenje snage (a) Podnositelj zahtjeva dostavlja izjavu proizvođača o najvećoj izlaznoj snazi motora izraženoj u kW i odgovarajućem broju okretaja u minuti. (b) Podnositelj zahtjeva može umjesto toga navesti krivulju izlazne snage motora koja sadržava iste informacije.

3.A Pravilnik UN-a br. 34 (Spremnici goriva – uređaji za zaštitu od stražnjeg podlijetanja) Spremnici goriva (a) Spremnici goriva u skladu su sa stavkom 5. Pravilnika UN-a br. 34 uz iznimku stavaka 5.1, 5.2 i 5.12. Posebno, u skladu su sa stavcima 5.9 i 5.9.1, ali ne provodi se ispitivanje kapanjem. (b) Spremnici za UNP ili SPP moraju imati homologaciju tipa u skladu s Pravilnikom UN-a br. 67, niz izmjena 01, odnosno Pravilnikom UN-a br. 110 (a). Posebne odredbe za plastične spremnike goriva Podnositelj zahtjeva dostavlja izjavu proizvođača kojom se utvrđuje da je spremnik goriva na određenom vozilu, za koje treba navesti VIN, sukladan barem s jednim od sljedećih propisa: — FMVSS br. 301 (Integritet sustava za gorivo); — Prilog 5. Pravilniku UN-a br. 34. Uređaj za zaštitu od stražnjeg podlijetanja (a) Stražnji dio vozila konstruira se u skladu sa stavcima 8. i 9. Pravilnika UN-a br. 34.

4.A Uredba (EU) br. 1003/2010 (Prostor stražnje registarske pločice) Prostor, nagib, kutovi vidljivosti i položaj registarske pločice sukladni su s Uredbom (EU) br. 1003/2010.

5.A Pravilnik UN-a br. 79 (Upravljanje) Mehanički sustavi (a) Upravljački mehanizam konstruiran je tako da se sam centrira. Radi provjere sukladnosti s ovom odredbom provodi se ispitivanje u skladu sa stavcima 6.1.2 i 6.2.1 Pravilnika UN-a br. 79. (b) Otkazivanje upravljačkog mehanizma s pomoćnom silom ne smije uzrokovati potpun gubitak kontrole nad vozilom. Složeni elektronički upravljački sustav vozila („drive-by-wire” uređaji) Složeni elektronički upravljački sustav vozila dopušten je samo ako je sukladan s Prilogom 6. Pravilniku UN-a br. 79.

6.A Pravilnik UN-a br. 11 (Brave i šarke) Sukladnost sa stavkom 6.1.5.4 Pravilnika UN-a br. 11.

7.A Pravilnik UN-a br. 28 (Zvučno upozoravanje) Sastavni dijelovi Za uređaje za zvučno upozoravanje nije potrebna homologacija tipa u skladu s Pravilnikom UN-a br. 28. Međutim, oni emitiraju neprekinuti zvuk kako se zahtijeva u stavku 6.1.1 Pravilnika UN-a br. 28. Ugradnja na vozilo (a) Ispitivanje se provodi u skladu sa stavkom 6.2 Pravilnika UN-a br. 28. (b) Najveća razina zvučnog tlaka u skladu je sa stavkom 6.2.7.

8.A Pravilnik UN-a br. 46 (Uređaji za neizravno gledanje) Sastavni dijelovi (a) Vozilo je opremljeno retrovizorima propisanima u stavku 15.2. Pravilnika UN-a br. 46. (b) Nije potrebna homologaciju tipa u skladu s Pravilnikom UN-a br. 46. (c) Polumjeri zakrivljenosti retrovizora ne uzrokuju znatno iskrivljenje slike. Polumjeri zakrivljenosti provjeravaju se prema nahođenju tehničke službe u skladu s metodom opisanom u Dodatku 1. Prilogu 7. Pravilniku UN-a br. 46. Polumjeri zakrivljenosti nisu manji od onih propisanih stavkom 6.1.2.2.4 Pravilnika UN-a br. 46. Ugradnja na vozilo Provodi se mjerenje kako bi se osigurala sukladnost vidnih polja sa stavkom 15.2.4. Pravilnika UN-a br. 46.

9.B Pravilnik UN-a br. 13-H (Kočenje) Opće odredbe (a) Kočni sustav konstruira se u skladu sa stavkom 5 Pravilnika UN-a br. 13-H. (b) Vozila se opremaju elektroničkim protublokirajućim kočnim sustavom koji djeluje na sve kotače. (c) Radna sposobnost kočnog sustava u skladu je s Prilogom III. Pravilniku UN-a br. 13-H. (d) U tu se svrhu ispitivanja na cesti provode na cesti s površinom visoke prionjivosti. Ispitivanje parkirne kočnice provodi se na usponu od 18 % (uzbrdo i nizbrdo). Provode se samo ispitivanja u nastavku navedena pod naslovima „Radna kočnica” i „Parkirna kočnica”. Vozilo je svaki put potpuno opterećeno. (e) Ispitivanje na cesti iz točke (c) ne provodi se ako podnositelj zahtjeva može dostaviti izjavu proizvođača kojom se utvrđuje da je vozilo sukladno s Pravilnikom UN-a br. 13-H, uključujući dodatak 5., ili s FMVSS-om br. 135. Radna kočnica (a) Provodi se ispitivanje tipa 0. kako je propisano u stavcima 1.4.2 i 1.4.3. Priloga 3. Pravilniku UN-a br. 13-H. (b) Uz to se provodi ispitivanje tipa I. kako je propisano u stavku 1.5 Priloga 3. Pravilniku UN-a br. 13-H. Parkirna kočnica Provodi se ispitivanje u skladu sa stavkom 2.3. Priloga 3. Pravilniku UN-a br. 13-H.

10.A Pravilnik UN-a br. 10 (Radiofrekvencijske smetnje (elektromagnetska kompatibilnost)) Sastavni dijelovi (a) Nije potrebna homologacija tipa električnih/elektroničkih podsklopova navedena u Pravilniku UN-a br. 10. (b) No naknadno ugrađeni električni/elektronički uređaji sukladni su s Pravilnikom UN-a br. 10. Emitirano elektromagnetsko zračenje Podnositelj zahtjeva dostavlja izjavu proizvođača kojom se utvrđuje da je vozilo sukladno s Pravilnikom UN-a br. 10 ili sa sljedećim alternativnim standardima: — Širokopojasno elektromagnetsko zračenje: CISPR 12 ili SAE J551-2; — Uskopojasno elektromagnetsko zračenje: CISPR 12 (izvan vozila) ili 25 (ugrađeni) ili SAE J551-4 i SAE J1113-41. Ispitivanja otpornosti Oslobađa se od ispitivanja otpornosti.

13.B Pravilnik UN-a br. 116 (Zaštita od krađe i imobilizator) (a) Kako bi se spriječila neovlaštena uporaba, vozilo je opremljeno uređajem za zaključavanje kako je definirano u stavku 5.1.2 Pravilnika UN-a br. 116. (b) Ako je imobilizator ugrađen, ispunjava tehničke zahtjeve iz stavka 8.1.1 Pravilnika UN-a br. 116.

14.A Pravilnik UN-a br. 12 (Zaštita pri upravljanju) (a) Podnositelj zahtjeva dostavlja izjavu proizvođača kojom se utvrđuje da je određeno vozilo, za koje treba navesti VIN, sukladno s barem jednim od sljedećih propisa: — Pravilnikom UN-a br. 12; — FMVSS-om br. 203 (Zaštita vozača od udarca upravljačkog mehanizma u slučaju sudara) uključujući FMVSS br. 204 (Pomak upravljačkog mehanizma natrag); — člankom 11. JSRRV-a. (b) Na zahtjev podnositelja zahtjeva za homologaciju na serijski proizvedenom vozilu može se provesti ispitivanje u skladu s Prilogom 3. Pravilnika UN-a br. 12. Ispitivanje obavlja tehnička služba imenovana za provedbu tog ispitivanja. Tehnička služba podnositelju zahtjeva izdaje detaljno izvješće.

15.A Pravilnik UN-a br. 17 (Čvrstoća sjedala – nasloni za glavu) Sjedala, sidrišta sjedala i sustavi za prilagodbu Sjedala i njihovi sustavi za namještanje sukladni su sa stavkom 5.3 Pravilnika UN-a br. 17. Nasloni za glavu (a) Nasloni za glavu ispunjavaju zahtjeve iz odjeljka 5. Pravilnika UN-a br. 17. i Priloga 4. Pravilniku UN-a br. 17. (b) Provode se samo ispitivanja opisana u stavcima 5.12., 6.5., 6.6. i 6.7. Pravilnika UN-a br. 17.

17.A Pravilnik UN-a br. 39 (Brzinomjer – prijenosni stupanj za vožnju unatrag) Brzinomjer (a) Brojčanik je sukladan sa stavcima od 5.1. do 5.1.4. Pravilnika UN-a br. 39. (b) Ako tehnička služba razumno pretpostavlja da brzinomjer nije dovoljno precizno kalibriran, može zahtijevati provođenje ispitivanja propisanih u stavku 5.2. Pravilnika UN-a br. 39. Prijenosni stupanj za vožnju unatrag Mjenjačka kutija obuhvaća i prijenosni stupanj za vožnju unatrag.

18.A Uredba (EU) br. 19/2011 (Proizvođačeve propisane pločice) Identifikacijski broj vozila (a) Vozilo je označeno identifikacijskim brojem vozila koji se sastoji od najmanje 8, a najviše 17 znakova. Identifikacijski broj vozila koji se sastoji od 17 znakova ispunjava zahtjeve navedene u međunarodnim normama ISO 3779:1983 i 3780:1983. (b) Identifikacijski broj vozila nalazi se na jasno vidljivom i dostupnom mjestu tako da se ne može istrošiti niti ga se može uništiti. (c) Ako identifikacijski broj vozila nije utisnut na šasiju ili tijelo vozila, država članica može zahtijevati da se vozilo naknadno obilježi VIN-om pri primjeni nacionalnog zakona. U tom slučaju nadležno tijelo te države članice nadgleda operaciju. Proizvođačeva propisana pločica Vozilo se oprema identifikacijskom pločicom koju pričvršćuje proizvođač vozila. Nakon dodjele homologacije ne traže se dodatne pločice.

19.A Pravilnik UN-a br. 14 (Sidrišta sigurnosnih pojaseva) Podnositelj zahtjeva dostavlja izjavu proizvođača kojom se utvrđuje da je određeno vozilo, za koje treba navesti VIN, sukladno s barem jednim od sljedećih propisa: — Pravilnik UN-a br. 14; — FMVSS br. 210 (Sidrišta sklopa sigurnosnih pojaseva); — članak 22.-3. JSRRV-a.

20.A Pravilnik UN-a br. 48 (Ugradnja uređaja za osvjetljavanje i svjetlosnu signalizaciju) (a) Ugradnja svjetala ispunjava bitne zahtjeve iz Pravilnika UN-a br. 48, niz izmjena 03, uz iznimku zahtjeva iz Priloga 5. i 6. tom pravilniku. (b) Nije dopuštena nikakva iznimka s obzirom na broj, osnovne konstrukcijske karakteristike, električne vodove i boju svjetlosti koja se emitira ili reflektira iz svjetala i signalnih uređaja navedenih u točkama od 21. do 26. i od 28. do 30. (c) Svjetla i signalni uređaji koje se mora naknadno ugraditi kako bi se ispunili zahtjevi iz točke (a) nose EU oznaku homologacije tipa. (d) Svjetla sa svjetlosnim izvorom s izbojem u plinu dopuštena su jedino kad su ugrađene naprave za čišćenje glavnih svjetala i uređaj za automatsko poravnavanje glavnih svjetala kada je to primjenjivo. (e) Kratka glavna svjetla prilagođavaju se smjeru prometa koji je zakonski propisan u državi u kojoj je homologacija vozila dodijeljena.

21.A Pravilnik UN-a br. 3 (Katadiopteri) Prema potrebi se na stražnju stranu dodaju dva dodatna katadioptera s EZ homologacijskom oznakom, na mjesto koje je u skladu s Pravilnikom UN-a br. 48.

22.A Pravilnici UN-a br. 7, 87 i 91 (Gabaritna, prednja pozicijska (bočna), stražnja pozicijska (bočna) i kočna svjetla, bočna svjetla za označivanje; svjetla za vožnju po danu) Ne primjenjuju se zahtjevi navedeni u pravilnicima UN-a br. 7, 87 i 91. Međutim, tehnička služba provjerava ispravan rad svjetala.

23.A Pravilnik UN-a br. 6 (Pokazivači smjera) Ne primjenjuju se zahtjevi iz Pravilnika UN-a br. 6. Međutim, tehnička služba provjerava ispravan rad svjetala.

24.A Pravilnik UN-a br. 4 (Svjetla stražnje registarske pločice) Ne primjenjuju se zahtjevi iz Pravilnika UN-a br. 4. Međutim, tehnička služba provjerava ispravan rad svjetala.

25.C, 25.E, 25.F Pravilnici UN-a br. 98, 112 i 123 (Glavna svjetla (uključujući žarulje)) (a) Osvjetljenje koje stvara svjetlosni snop glavnih svjetala ugrađenih u vozilo provjerava se u skladu s odredbama iz stavka 6. Pravilnika UN-a br. 112 u vezi s glavnim svjetlima koja emitiraju asimetrični svjetlosni snop. U tu svrhu može se uputiti na odstupanja uvrštena u Prilog 5. tog pravilnika. (b) Isti zahtjev primjenjuje se na svjetlosni snop glavnih svjetala obuhvaćen Pravilnikom UN-a br. 98 ili Pravilnikom UN-a br. 123.

26.A Pravilnik UN-a br. 19 (Prednja svjetla za maglu) Oslobađa se od primjene odredaba Pravilnika UN-a br. 19. Međutim, tehnička služba provjerava ispravan rad svjetala ako su ugrađena.

27.A Uredba (EU) br. 1005/2010 (Vučne kuke) Oslobađa se od primjene zahtjeva iz Uredbe (EU) br. 1005/2010.

28.A Pravilnik UN-a br. 38 (Stražnja svjetla za maglu) Oslobađa se od primjene odredaba Pravilnika UN-a br. 38. Međutim, tehnička služba provjerava ispravan rad svjetala.

29.A Pravilnik UN-a br. 23 (Svjetla za vožnju unatrag) Oslobađa se od primjene odredaba Pravilnika UN-a br. 23. Međutim, tehnička služba provjerava ispravan rad svjetala ako su ugrađena.

30.A Pravilnik UN-a br. 77 (Svjetla za parkiranje) Oslobađa se od primjene odredaba Pravilnika UN-a br. 77. Međutim, tehnička služba provjerava ispravan rad svjetala ako su ugrađena.

31.A Pravilnik UN-a br. 16 (Sigurnosni pojasevi i sustavi za držanje) Sastavni dijelovi (a) Za sigurnosne pojaseve nije potrebna homologacija tipa u skladu s Pravilnikom UN-a br. 16. (b) No svaki sigurnosni pojas nosi identifikacijsku oznaku. (c) Podaci na oznaci u skladu su s odlukom o sidrištima sigurnosnih pojaseva (Vidjeti: točku 19.). Zahtjevi za ugradnju (a) Vozilo je opremljeno sigurnosnim pojasevima u skladu sa zahtjevima iz Priloga XVI. Pravilniku UN-a br. 16. (b) Ako se neki sigurnosni pojasevi moraju naknadno ugraditi u skladu s točkom (a), ti pojasevi potpadaju pod tip homologiran u skladu s Pravilnikom UN-a br. 16.

33.A Pravilnik UN-a br. 121 (Raspored i oznake komandi, pokaznih svjetiljaka i indikatora) (a) Simboli, uključujući boju odgovarajućih kontrolnih lampica, obvezni na temelju Pravilnika UN-a br. 121 sukladni su s tim Pravilnikom. (b) Ako to nije slučaj, tehnička služba provjerava dobiva li vozač putem simbola, kontrolnih lampica i pokazatelja ugrađenih u vozilo sveobuhvatne informacije o radu tih komandi.

34.A Uredba (EU) br. 672/2010 (Odmrzavanje/odmagljivanje) Vozilo je opremljeno odgovarajućim uređajima za odmrzavanje i odmagljivanje vjetrobrana.

35.A Uredba (EU) br. 1008/2010 (Pranje/brisanje) Vozilo je opremljeno odgovarajućim uređajima za pranje i brisanje vjetrobrana.

36.A Pravilnik UN-a br. 122 (Sustavi za grijanje) (a) Vozilo je opremljeno sustavom za grijanje. (b) Izgarni grijači i njihova ugradnja sukladni su s Prilogom 7. Pravilniku UN-a br. 122. Uz to, izgarni grijači i sustavi za grijanje koji rade na UNP ispunjavaju zahtjeve navedene u Prilogu 8. Pravilnika UN-a br. 122. (c) Dodatni naknadno ugrađeni sustavi za grijanje sukladni su sa zahtjevima navedenima u Pravilniku UN-a br. 122.

41.A Uredba (EZ) br. 595/2009 Emisije (Euro 6) za teška vozila – OBD Emisije iz ispušne cijevi (a) Ispitivanje se provodi u skladu s Prilogom III. Uredbi Komisije (EU) br. 582/2011 (4), uz primjenu faktora pogoršanja iz točke 3.6.1. Priloga VI. Uredbi (EU) br. 582/2011. (b) Primjenjuju se granične vrijednosti iz tablice u Prilogu I. Uredbi (EZ) br. 595/2009. (c) Gorivo koje se upotrebljava za ispitivanje referentno je gorivo kao što je propisano u Prilogu IX. Uredbi (EU) br. 582/2011. Emisije CO2 Emisije CO2 i potrošnja goriva određuju se u skladu s Prilogom VIII. Uredbi (EU) br. 582/2011. OBD (a) Vozilo je opremljeno OBD-om. (b) Sučelje OBD-a mora imati mogućnost komunikacije s vanjskim alatom za pregled OBD-a kako je opisano u Prilogu X. Uredbi (EU) br. 582/2011. Zahtjevi za osiguravanje ispravnog djelovanja mjera za kontrolu NOx Vozilo je opremljeno sustavom koji osigurava ispravno djelovanje mjera za kontrolu NOx u skladu s Prilogom XIII. Uredbi (EU) br. 582/2011. Mjerenje snage (a) Podnositelj zahtjeva dostavlja izjavu proizvođača o najvećoj izlaznoj snazi motora izraženoj u kW i odgovarajućem broju okretaja u minuti. (b) Podnositelj zahtjeva može umjesto toga navesti krivulju izlazne snage motora koja sadržava iste informacije.

45.A Pravilnik UN-a br. 43 Sastavni dijelovi (a) Upotrebljava se kaljeno ili laminirano sigurnosno staklo. (b) Ugradnja plastičnih stakala dopuštena je samo na mjestima iza stupa B. (c) Staklo se ne mora homologirati u skladu s Pravilnikom UN-a br. 43. Ugradnja (a) Primjenjuju se zahtjevi za ugradnju iz Priloga 21. Pravilniku UN-a br. 43. (b) Na vjetrobranu ni na staklu ispred stupa B nije dopuštena uporaba obojenih folija kojima se redoviti prijenos svjetlosti smanjuje ispod obveznog minimuma.

46.A Uredba Komisije (EU) 458/2011 (Ugradnja guma) Ugradnja (a) Dimenzije, indeks nosivosti i kategorija brzine guma ispunjavaju zahtjeve iz Uredbe Komisije (EU) 458/2011. (b) Simbol kategorije brzine guma u skladu je s najvećom konstrukcijskom brzinom vozila. (c) Taj se zahtjev primjenjuje neovisno o tome postoji li ograničivač brzine. (d) Proizvođač vozila navodi maksimalnu brzinu vozila. No tehnička služba može procijeniti najveću konstrukcijsku brzinu vozila na temelju najveće izlazne snage motora, najvećeg broja okretaja u minuti i podataka u vezi s kinematičkim lancem.

46.B Pravilnik UN-a br. 30 (C1 gume) Sastavni dijelovi Gume nose oznaku homologacije tipa.

46.D Pravilnik UN-a br. 117 (Emisije buke kotrljanja, prianjanje na mokru površinu i otpor kotrljanja) Sastavni dijelovi Gume nose oznaku homologacije tipa.

46.E Uredba (EZ) br. 661/2009 Pravilnik UN-a br. 64 (Rezervni kotač za privremenu uporabu, sigurnosne gume sa sposobnošću vožnje bez zraka, emisije buke kotrljanja, prianjanje na mokru površinu i otpor kotrljanja) Sastavni dijelovi Gume nose oznaku homologacije tipa. Ugradnja TPMS-a nije obvezna.

48.A Uredba (EU) br. 1230/2012 (Mase i dimenzije) (a) Ispunjeni su zahtjevi iz dijela A Priloga I. Uredbi (EU) br. 1230/2012. No zahtjevi navedeni u Prilogu I. dijelu A. točki 5. ne moraju biti ispunjeni. (b) Za potrebe točke (a) moraju se uzeti u obzir sljedeće mase: — masa u voznom stanju kako je definirano u članku 2. točki 4. Uredbe (EU) br. 1230/2012 prema mjerenju tehničke službe; i — najveća opterećena masa prema izjavi proizvođača vozila ili kao što je prikazano na proizvođačevoj pločici, što uključuje naljepnice ili informacije dostupne u korisničkom priručniku. Te se mase smatraju najvećim tehnički dopuštenim opterećenim masama. (c) Tehničke promjene koje podnositelj zahtjeva izvrši radi smanjenja najveće tehnički dopuštene opterećene mase vozila na 3,5 tona ili manje, kako bi se vozilu mogla dodijeliti homologacija pojedinačnog vozila, nisu dopuštene. (d) Nisu dopuštene nikakve iznimke u pogledu najvećih dopuštenih dimenzija.

49.A Pravilnik UN-a br. 61 (Vanjske izbočine kabina) (a) Ispunjeni su opći zahtjevi navedeni u dijelu 5. Pravilnika UN-a br. 17. (b) Zahtjevi navedeni u stavcima 6.1, 6.5, 6.6, 6.7, 6.8 i 6.11 Pravilnika UN-a br. 17 provjeravaju se prema nahođenju tehničke službe.

50.A Pravilnik UN-a br. 55 (Spojnice) Zasebne tehničke jedinice (a) Za OEM spojnice za vuču prikolice čija najveća masa ne premašuje 1 500 kg nije potrebna homologacija tipa prema Pravilniku UN-a br. 55. (b) Spojnica se smatra OEM opremom ako je opisana u korisničkom priručniku ili ekvivalentnom popratnom dokumentu koji proizvođač vozila daje kupcu. (c) Ako je takva spojnica homologirana s vozilom, u certifikat o homologaciji uvrštava se odgovarajući tekst u kojem stoji da je vlasnik odgovoran za osiguravanje sukladnosti s napravom za spajanje pričvršćenom za prikolicu. (d) Za spojnice osim onih navedenih u točki (a) te spojnice koje se naknadno ugrađuju potrebna je homologacija tipa u skladu s Pravilnikom UN-a br. 55. Ugradnja u vozilo Tehnička služba provjerava da je ugradnja naprava za spajanje u skladu sa stavkom 6. Pravilnika UN-a br. 55.

54 Pravilnik UN-a br. 95 (Bočni sudar) (a) Podnositelj zahtjeva dostavlja izjavu proizvođača kojom se utvrđuje da je određeno vozilo, za koje treba navesti VIN, sukladno s barem jednim od sljedećih propisa: — Pravilnikom UN-a br. 95; — FMVSS-om br. 214 (Zaštita od bočnog sudara); — člankom 18. JSRRV-a. (b) Na zahtjev podnositelja zahtjeva za homologaciju na serijski proizvedenom vozilu može se provesti ispitivanje u skladu s odjeljkom 5. Pravilnika UN-a br. 95. (c) Ispitivanje obavlja tehnička služba imenovana za provedbu tog ispitivanja. Tehnička služba podnositelju zahtjeva izdaje detaljno izvješće.

56.A Pravilnik UN-a br. 105 Vozila namijenjena za prijevoz opasnih tvari Vozila namijenjena za prijevoz opasnih tvari sukladna su s Pravilnikom UN-a br. 105.

58 Uredba (EZ) br. 78/2009 (Zaštita pješaka) Pomoć pri kočenju Vozila se opremaju elektroničkim protublokirajućim kočnim sustavom koji djeluje na sve kotače. Zaštita pješaka Zahtjevi iz Uredbe (EZ) br. 78/2009 do 24. veljače 2018. ne primjenjuju se na vozila čija najveća masa ne premašuje 2 500 kg, a do 24. kolovoza 2019. na vozila čija najveća masa premašuje 2 500 kg. Prednji zaštitni sustavi No sustavi za prednju zaštitu ugrađeni u vozilo moraju imati homologaciju tipa u skladu s Uredbom (EZ) br. 78/2009, a njihova ugradnja u skladu je sa zahtjevima navedenima u točki 6. Priloga I. toj Uredbi.

59 Direktiva 2005/64/EZ (Mogućnost recikliranja) Zahtjevi iz te direktive ne primjenjuju se.

61 Direktiva 2006/40/EZ (Sustav za klimatizaciju) Primjenjuju se zahtjevi iz te direktive